สอบถามคุณค่ะ หลังจากหยุดกินยาคุมในวันที่ 12 มิ.ย ประจำเดือนมาอีกที 21-26 ก.ค ถัดมา 7-12 ส.ค ล่าสุดมาวันที่ 15 ก.ย จนถึงวันนี้ มาแบบกระปริบกระปรอยเพิ่งเล็กน้อย บางวันก็เยอะหน่อย เป็นแบบทุกๆ วัน ไม่หยุดเลยค่ะ อยากทราบว่าเกิดจากอะไรค่ะ
สวัสดีค่ะ หลังการหยุดใช้ยาคุมแบบแผงรายเดือนนั้น อาจจะยังไม่มีการตกไข่และยังไม่มีประจำเดือนที่มาตามรอบอยู่ได้ประมาณ 1-3 เดือนหลังหยุดยา และถ้าหากหยุดยาระหว่างแผง อาจจะเพิ่มโอกาสการมีเลือดออกผิดปกติทางช่องคลอดได้การมีเลือดออกกระปริดกระปรอยดังกล่าวมา อาจจะเป็นผลข้างเคียงจากการหยุดยาได้เช่นกัน แต่ไม่ควรเป็นมากหรือเป็นเกิน 1-3 วันหากมีเลือดออกผิดปกติติดต่อกันเกิน 7 วัน อาจมีสาเหตุอื่นๆเช่น การติดเชื้อหรือมีเนื้องอกที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ที่ควรไปพบแพทย์เพื่อตรวจหาสาเหตุต่อไป เบื้องต้นงดการมีเพศสัมพันธ์ ยังไม่ซื้อยาปรับฮอร์โมนใดๆมาใช้เอง